سه‌رباری ئاسته‌نگ و قه‌یرانه به‌رده‌وامه‌كانی خوێندنی باڵا له هه‌رێمی كوردستان وەزارەت و بەشێک لە زانكۆكان بونه‌ته هۆكاری پاشه‌كشه‌ی ئاستی خوێندنی باڵا.\nماوه‌ی چه‌ند ڕۆژێكه سه‌رقاڵی چاره‌سه‌ری گرفتی ژماره‌یه‌ك خوێندكارم لە زانكۆی ڕاپه‌رین و تا ئێستا چارەسەر نەکراوە.\nله زانكۆی ڕاپه‌ڕین ژماره‌یه‌ك خوێندكاری پارالێڵ له به‌شی ئێواران به‌هۆی ئه‌وه‌ی قیستیان دواكه‌وتوه وه‌ك سزادانیان تاقیكردنه‌وه‌كانیان بۆ ئه‌ژمار نه‌كراوه‌و پێیان وتراوه ده‌بێت تاقیكردنه‌وه‌كان دوباره بكه‌نه‌وه، ئه‌مه ئه‌و پرسیاره زه‌ق ده‌كاته‌وه كه خوێندنی باڵا ئاستی په‌روه‌رده‌ی و پێگه‌یاندن ئه‌و له‌ویه‌ته لای یاخود بونه‌ته سه‌رچاوه‌ی كۆكردنه‌وه‌ی داهات له‌سه‌ر حسابی خوێندن و چاره‌نوسی خوێندكاران.\nسەرۆکی زانکۆ ئه‌و زانكۆیه نەیشارده‌وه كه تاقیكردنه‌وه‌ی ئه‌و خوێندكارانه‌یان هه‌ژمار نه‌كردوه به‌هۆی دواكه‌وتنی قیسته‌كانیان به‌ڵام بڕیاری ئه‌نجومه‌نی زانكۆكه‌یان كردوه‌ته به‌هانه، له كوێی دنیا خوێندنی ساڵێكی خوێندنی باڵا كراوه‌ته قوربانی پاره؟\nسه‌یرو سه‌مه‌ره‌كانی خوێندنی باڵا خه‌ریكه هه‌مو عورف و ڕێسایه‌ك تێده‌په‌رێنن له ژماره‌یه‌ك بەشی زانکۆی هه‌رێمی كوردستان ته‌نها سێ ڕۆژ دیاریكراوه بۆ نێوان وه‌رگرتنه‌وه‌ی نه‌تیجه و ده‌ستپێكردنه‌وه‌ی خولی دوه‌می تاقیكردنه‌وه‌كان لە کاتێکدا ئەگەر خوێندکارێک نەیتوانیبێت لەماوەی ساڵێک لەوانەیەکدا سەرکەوتوبێت چۆن دەتوانێت بە سێ ڕۆژ سەرکەوتوبێت!جا ئەمە ئەگەر یەک وانە کەوتوبێت ئەی گەر سێ وانە کەوتوبێت؟\nخوێندنی باڵا به‌مدۆخه‌یه‌وه هیچ چاوەڕوانیەکی لێناكرێت.


ئێران له‌گه‌ڵ ئه‌مریکا سه‌باره‌ت به سیستمی مووشه‌کی دانوستان ناکات - Mehr News Agency\nAP ١٣٩٧ Azar ٢٥ ١١:١٥\nNews Code 23661\nبه ڕاپۆرتی ئاژانسی مێهر له جه‌زیره، محه‌مه‌د جه‌واد زه‌ریف، وه‌زیری ده‌ره‌وه‌ی ئێران دوێنێ شه‌مه سه‌ردانی دۆحه‌ی قه‌ته‌ری کرد و له میانه‌ی ئه‌م سه‌فه‌ره‌یدا سه‌باره‌ت به ئه‌مریکا وتی: ئه‌مریکا له پێگه‌یه‌کدا نییه بتوانێت سه‌باره‌ت به بڕیارنامه‌ی ۲۲۳۱ قسه بکات، مووشه‌که‌کانی ئێران بۆ به‌رگری له ئێرانه و ئێمه له ناوچه‌که زۆر که‌متر له وڵاتانی دیکه بۆ ئه‌منیه‌تی خۆمان پاره سه‌رف ده‌که‌ین، هه‌ر به‌م هۆیه بووه که ئێمه له هه‌مان سه‌ره‌تاوه وتمان که سیستمی مووشه‌کی ئێمه قابیلی گفتوگۆ کردن نییه.\nمحه‌مه‌د جه‌واد زه‌ریف زیادی کرد: بابه‌تی دیکه ئه‌وه‌یه که ئه‌مریکا به کشانه‌وه له به‌رجام به ئاشکرا بڕیارنامه‌ی ۲۲۳۱ی پێشێل کرد که‌واته ئه‌وان ناتوانن باسی ئه‌وه بکه‌ن که ئه‌م بڕیارنامه پێشێل بووه یان نا چون خۆیان هه‌وڵیان دا له‌ناوی ببه‌ن، ئه‌گه‌رچی نه‌یتوانی. سێهه‌م ئه‌وه‌ی که بڕیارنامه‌ی ۲۲۳۱ ئێرانی له تاقی کردنه‌وه‌ی مووشه‌کی قه‌ده‌غه نه‌کردووه. به‌ڵکو ئێرانی له تاقی کردنه‌وه‌ی مووشه‌ک به توانی کڵاوی ناڤۆکی قه‌ده‌غه کردووه که ئه‌وه‌ش ئاژانس ڕایگه‌یاندووه که ئێران چالاکی ناڤۆکی ئاشتیانه‌ی هه‌یه.\nئه‌و ئاماژه‌ی دا: ترامپ به هه‌ر هۆیه‌ک بێت له به‌رجام کشایه‌وه و ئێسته ئه‌گه‌ر له دوای دانوستانی دووباره له‌گه‌ڵ ئێرانه، ده‌بێت گفتوگۆکان ئامانجی دیاریکراوی هه‌بێت. ئێمه وه‌ک کۆریای باکوور ته‌نیا وێنه ناگرین و ۲ لاپه‌ڕه واژۆ بکه‌ین.\nوه‌زیری ده‌ره‌وه‌ی ئێران سه‌باره‌ت به ده‌ستێوه‌ردانی ئێران له ناوچه‌که وتی: کام ده‌ستێوه‌ردان؟ ئه‌وه ئه‌مریکایه که به ئاشکرا له کار و باری هه‌موو ناوچه‌که ده‌ستێوه‌ردان ده‌کات. له هه‌ر شوێنێکی ئه‌م ناوچه‌ش که ناوچه‌ی خۆمانه هێزی ئێرانی بوونی بێت، ئه‌وه له سه‌ر داواکاری ده‌وڵه‌تی فه‌رمی ئه‌و وڵاته بووه. ئایا ئه‌مریکا ده‌توانێت وه‌ها بڵێت و له سه‌ر داوای ده‌وڵه‌تی وڵاتانی ناوچه‌که لێره‌یه.\nزەریف سه‌باره‌ت به دانوستانی دووباره له‌گه‌ڵ ئه‌مریکا ڕایگەیاند: ئێمه هه‌رگیز دانوستان له‌گه‌ڵ وڵاتێک ناکه‌ین که ۱۲ مه‌رجی دانابێت و پێشتریش ڕێککه‌وتنێکی یاسایی که خۆیان واژۆیان کردووه، پێشێلیان کرد. ئه‌گه‌ر بڕیار له سه‌ر مه‌رج دانانه ئه‌وه ئه‌مریکا که دبێت مه‌رجی بۆ دانبنرێت تاکوو جارێکی دیکه له ڕێککه‌وتنه فه‌رمییه‌کان نه‌کشێته‌وه. من له‌وان داوا نه‌که‌م یاسایی بن چون مومکین نییه، به‌ڵام داوا ده‌که‌م که‌متر یاساشکێنی بکه‌ن. سه‌ره‌تا ده‌بێت بڕوانین ئایا ئه‌مریکا به‌ڕاستی له دوای گفتوگۆیه یان نا کات به فیڕۆ ده‌دات.\nزه‌ریف لەبارەی ناکۆکییه‌کان له ناوخۆی ئێران بۆ دانوستانی دووباره له‌گه‌ڵ ئه‌مریکا ئاماژەی دا: جێگه‌ی خۆشحاڵییه که ئه‌مڕۆ له ئێران قسه کردن له سه‌ر هه‌ر بابه‌تێک بوونی هه‌یه. به‌شێکی گه‌وره‌ی خه‌ڵکی ئێران ڕاو بۆچوونی جیاوازیان سه‌باره‌ت به جیهان هه‌یه. له‌مباره‌شه‌وه به‌شێک لایان وایه دانوستان له‌گه‌ڵ ئه‌مریکا چاره‌سه‌ری هه‌موو کێشه‌کانه و به‌شێکیش لایان وایه که دانوستان له‌گه‌ڵ ئه‌مریکا زۆر زیانباره.\nئه‌م دیپلۆماته ئێرانییه سه‌باره‌ت به په‌یوه‌ندی نێوان ئێران و عه‌ره‌بستان وتیشی: ئێمه له فارسیدا قسه‌یکمان هه‌یه که ده‌ڵێت چووی بۆ خوازبێنی ۵۰ له سه‌دی بابه‌ته‌که چاره‌سه‌ر بووه و ۵۰ له سه‌دی دیکه‌شی په‌یوه‌ندی به وڵامی لایه‌نی به‌رانبه‌ره‌وه هه‌یه. به‌داخه‌وه عه‌ره‌بستان له دوای که‌م کردنه‌وه‌ی ناکۆکییه‌کان نییه و زیاتریان ده‌کات چون له به‌رژه‌وه‌ندی ئه‌وانه. بڕوانن چۆن سه‌رۆک وه‌زیرانی وڵاتێکیان زیندانی کرد و چیان به سه‌ر یه‌مه‌ندا هاوردووه.\nزه‌ریف جه‌ختی کرد: ئه‌وه‌ی له تورکیا به سه‌ر خاشقجیدا هێنایان کاره‌ساتبار بوو.\nئه‌و سه‌باره‌ت به بوونی ئێران له سووریا وتی: بوونی ئێران له سوورتا له سه‌ر داوای خودی دیمەشقە. بڕوانن سعوودییه‌کان و ئیماراتییه‌کان به چه‌کی ئه‌مریکایی و بریتانیایی یه‌مه‌نیان کردووه‌ته جه‌هه‌نه‌م.


ئێران: قیبلە دەگوازێتەوە – زاگرۆس پۆست\nماڵەوە / بابەتەکان / ئێران: قیبلە دەگوازێتەوە\nچوار شه‌ممه 13 كانونی دووه‌م 2016\tبابەتەکان 356 جار خوێنراوه‌ته‌وه\nخامنەیی ئامۆژگاری هاوڵاتیانی وڵاتەكەی كردوە، بۆ سەفەری حەج و عومرە نەڕۆنە خاكی “سعودیە”.\nلە لایەكەی دیكەوە مەریوان نەقشبەندی ؛بەڕێوەبەری گشتی پەیوەندیەكانی وەزارەتی ئەوقافی هەرێمی کوردستانیش لە ئەكاونتی خۆی ڕایگەیاندەوە، سێ هەفتە لەمەوپێش پێشبینیم كرد شیعەكانی جیهان بەگشتی و شیعەكانی ئێران بەتایبەتی ئاڕاستەی قیبلەیان لە حەج و عومرە “لەكەعبەوە بۆ نەجەف و كەربەلا” بگۆڕن.\nناوبراو هەروەها دەڵێت: ئەوە ئەمڕۆ پێشبینیەكەم هاتەدی و سەرۆكی دامەزراوەی حەج و عومرەی ئێران ڕایگەیاند، كەوا عەلی خامنەئی ؛ڕابەری گشتی شۆڕشی ئێران؛ نەسیحەتی هاوڵاتیانی وڵاتەكەی كردوە بۆ سەفەری حەج و عومرە نەڕۆنە خاكی سعودیە”.\nهەروەها وتوویەتی ئێستا زیاتر ڕوندەبێتەوە، كە بۆچی حكومەتی عیراقیش هەوڵ دەدات پڕۆسەی عومرە لەعیراقەوە بۆ سعودیە دوابخات و پەك بخات؟!.


مێرکل و ماکرۆن، دۆستن یان رکابەر؟\nمێرکل و ماکرۆن، دۆستن یان رکابەر؟  ئامادەکردنی: بورهان ئەمین 2/8/2017\nئەڵمانیا وەک گەورەترین‌و بەهێزترین‌و دەوڵەمەندترین وڵاتی ناو یەکێتی ئەوروپاو «ئەنجێلا مێرکل»یش وەک دیارترین و کارامەترین سەرکردەی وڵات لەناو سەرۆکەکانی ئەو وڵاتانەدا شوێنێکی شایستەی هەیەو هەموان وەک ڕابەرو سەرۆک تێی دەڕوانن و بە کرداریش لەتەنگژەو چارەسەرکردنی قەیرانە ناوخۆو نێودەوڵەتیەکانیشدا، ئەو کەسایەتیە ڕۆڵی ئەرێنی و لایەقی گێڕاوەو دەگێڕێت،بەڵام مانەوەی ئەو ڕابەرایەتییە بۆماوەیەکی دورودرێژو سێ خولی لەسەریەکی پۆستی ڕاوێژکاری ئەڵمانیا ئەو پێویستیە دەهێنێتە گۆڕێ کەجێگۆڕکێ لەسەرکردایەتیکردنی وڵاتانی ئەوروپابکرێ ، دیارترین و سەرەکیترین کەسایەتیش بۆ ئەو ئەرکە «ئیمانوئێل ماکرۆن»ی سەرۆکی تازەی فەرەنسایە.\nپاڵێواراوە بۆ ڕابەرایەتی ئەوروپا\nهەرچەندە بەهاتنی ماکرۆن و شکستی پۆپۆلیستەکان، ئەڵمانیا خۆشحاڵی خۆی دەربڕی و بەوەرچەرخانێکی مەزنی لەقەڵەمدا بۆ پتەوبونی ڕەوتی عەلمانیەت و یەکێتیەکە و ژیانی مۆدێرن بەڵام هاتنی ئەو گەنجە بۆ بەرزترین لوتکەی دەسەڵات لە دووەم گەورە وڵاتی ناو یەکێتیەکە، مەترسی بۆسەر مێرکل دروست دەکاو جێی لەق دەکات،ئاماژەکان وانیشان دەدەن کەدوای مێرکل، ماکرۆن دێت و جڵەوی دەسەڵاتی ئەوروپیەکانی دەگرێتە دەست.\nسەردانی هەریەک له فلادیمێر پۆتین و دواتریش دۆناڵد تره‌مپی سەرۆکی ئەمریکا بۆ فەرەنساو لە کۆڕبەندی گروپی گی ٢٠ یش لەهامبۆرگ لێکنزیکی تره‌مپ‌و ماکرۆن لەلایەک‌و لەگەڵ پۆتینیش لەلایەکی تر سەرەتاکانی ئەو ئاماژانە دەردەخەن کەئیدی دەبێت ڕۆڵی کاراکتەرەکان بگۆڕدرێ بەتایبەتیش کە مێرکل ناکۆکی سیاسی لەگەڵ هەردوو ئەو سەرۆکەدا هەیە، لەسەر لێکنزیکی تره‌مپ و ماکرۆن لەو ماوەیەدا گۆڤاری «دێر شپیگل» لەڕاپۆرتێکیدا مەیلی ماکرۆن نیشان دەدات بۆ سەرکردایەتی ئەوروپاو بەهێزی‌وتوانای سیاسی خۆی لەمەیدانی نێودەوڵەتیەکاندا.\nمانەوەی مێرکلیش بەو بەهێزیە تائێستا لەئەنجامی چوونە دەرەوەی بەریتانیا لەناو یەکێتی ئەوروپاو هاتنی دۆناڵد ترەمپ بوە، چونکە ئەو ژنە لە هەموو سەرۆکەکانی تر توانای ڕوبەروبونەوەی ڕاستڕەوەکانی هەبوەو توانیویەتی لەهەموو ئاستەکان شکستیان پێ بێنێت،لەقەیرانی کۆچبەرانیشدا دەرگای وڵاتەکەی ئاوەڵاکردوە بۆ لێقەوماوان‌وڕاکردوانی شەڕوشۆڕەکان،جگەلەوەش توانای ئابوری‌وپیشەسازی وڵاتەکەی هاندەرێکی گەورەبوە کە لەنێو سەرانی وڵاتاندا ڕاوێژکار وەک کەسایەتیەکی بەهێز نمایش بکات.\nماکرۆن خۆی ئامادەکردووە\nلەسەر ئەمە ڕۆژنامەی «نۆیەزیوریشەزایتۆنگ»ی سویسری دەڵێت: لە کۆڕبەندی گروپی ٢٠ ماکرۆن وەک گەورە سیاسەتمەدارێکی ئەوروپا خۆی دەرخست و سەرۆکەکانیش هەروا مامەڵەیان لەگەڵ کرد بۆیە ڕۆژنامەکە پێی وایە کە دوای مێرکل، ماکرۆن بەهێزترین پاڵیۆراوی سەرکرایەتیکردنی وڵاتانی یەکێتی ئەوروپایە لەناو کۆمەڵگەی جیهانیدا، بەڵام مانەوەی مێرکل بەندە بە ئەنجامی هەڵبژاردنی گشتی پەرلەمانی مانگی ئەیلولی داهاتووی وڵاتەکەی و چارەنوسی ئەو ژنە لە خولی چوارەمی پۆستی ڕاوێژکاریدا، دوای ئەوەش لەسەر گفتوگۆو پڕۆژەکانی چاکسازی وەستاوە لەناو یەکێتی ئەوروپادا، ئەوکات دەردەکەوێت کەکێ ژیرو ووریاو سیاسەتزانترەو کامیان دەتوانن بۆ ماوەی داهاتوو رابەری ئەو وڵاتانە بن.


زمانی فارسی له خوێندنگاکانی تورکیا ده‌وترێته‌وه - Mehr News Agency\n25 reşemiyê 2017 - 13:35\nNews Code 8464\nزمانی فارسی له خوێندنگاکانی تورکیا ده‌وترێته‌وه\nوه‌زاره‌تی په‌روه‌رده‌ی نه‌ته‌وه‌یی تورکیا ڕایگه‌یاند که دام و ده‌زگاکانی ده‌وڵه‌ت ده‌توانن وانه‌ی زمان و ئه‌ده‌بی فارسی بۆ ئه‌و خوێندکارانه‌ی داوای ده‌که‌ن، ڕێبخه‌ن.\nبه ڕاپۆرتی ئاژانسی مێهر له CNNturk، وه‌زاره‌تی په‌روه‌رده‌ی نه‌ته‌وه‌یی تورکیا ڕایگه‌یاند که دام و ده‌زگاکانی ده‌وڵه‌ت ده‌توانن وانه‌ی زمان و ئه‌ده‌بی فارسی بۆ ئه‌و خوێندکارانه‌ی داوای ده‌که‌ن، ڕێبخه‌ن.\nبه پێی ئه‌م ڕاپۆرته، وه‌زاره‌تی په‌روه‌رده‌ی نه‌ته‌وه‌یی تورکیا وانه وتنه‌وه‌ی به سێ زمانی دیکه‌ی به سیستمی په‌روه‌رده‌ی خۆی زیاد کردووه که بریتین له زمانی فارسی، زمانی ئۆردوو و زمانی کۆریایی. له‌مه به‌دوا ئه‌و خوێندنگانه‌ی که خوێندکاره‌کانی داوای فێربوونی ئه‌م سێ زمانه بکه‌ن، ده‌توانن وانه‌ی ئه‌م زمانانه به ئاسانی ڕێبخه‌ن.\nئه‌م گه‌ڵاڵه‌یه ماوه‌یه‌ک به‌ر له ئێستا له لایه‌ن وه‌زاره‌تی نه‌ته‌وه‌یی په‌روه‌رده‌ی تورکیاوه ڕاده‌ستی ده‌وڵه‌ته‌که‌ی ئه‌ردۆغان کرا بوو که دواجار واژۆ کرا و له‌مه به‌دوا ئه‌م سێ زمانه له خوێندنگاکانی تورکیا به فه‌رمی ده‌وترێته‌وه.\nئه‌مه له حاڵێک دایه که وانه وتنه‌ی زمانی کوردی له تورکیا قه‌ده‌غه‌یه و ته‌نانه‌ت که‌رتی تایبه‌تیش بۆی نییه ناوه‌ندی فێرکاری زمانی کوردی له شاره کوردییه‌کانی تورکیا بکاته‌وه.


لە رێکەوتی ١٥ی مارسدا سوپای رووسیا، بڕیاری کشانەوەی لە سووریا دەرکرد. ئەو بڕیارە لە لایەن زۆربەی راگەیاندنەکانی جیهانەوە وەک بڕیارێکی لەناکاو کە هەر کەسی تووشی حەپەسان کردووە، ناوزەد کرا.\nبەش بە حاڵی خۆم ئەو بڕیارە وەک بڕیارێکی سەرسوورهێنەر یان لەناکاو تەماشا ناکەم. لە نووسینی رابردوومدا ئاماژەم بە کۆنفرانسی مونیخ و دەرئەنجامەکانی دابوو. کشانەوەی هێزەکانی رووسیا لە سووریا، بەشێکی تر لە لایەنە شاراوەکانی ئەو پەیمانەیە. لە هەموان ئاشکرایە کە قۆناخە جۆراوجۆرەکانی شەڕ و هەوڵی گۆڕانکاری لە سووریادا نەیتوانی هیچ ئەنجامێکێ لێ بکەوێتەوە. هەر بۆیە لە دوای گۆڕانی هاوسەنگیی هێز لە گۆڕەپانی شەڕی نێوخۆی سووریا و پەلاماری داعش بۆ مووسڵ و هەرێمی باشووری کوردستان، ناکارا بوونی پێڤاژۆی شەڕ وەک راستییەک دەرکەوتە پێش. هاوکات شەپۆلی کۆچبەران بۆ ئەورووپا وەک دەرئەنجامی قەیرانی سووریا، چارەسەری سیاسی بە سەر رەوشەکەدا سەپاند. ئەوەی کە دیارە لە نێوان بژاردەی بەربڵاوبوونی شەڕ و ئەگەری شەڕی سێهەمی جیهانی یان چارەسەرێکی مامناوەندی کە زۆربەی لایەنەکانی بەشداری شەڕ رازی بکات، بژاردەی سێهەم هەڵبژێردراوە.\nوڵاتانی ئەورووپا بە گۆڕینی دەسەڵات و کۆتایی هاتنی قەیرانی پەنابەران رازین. مژاری دووهەم کە ئەورووپاییەکان راوەستەی لەسەر دەکەن، گەڕاندنەوەی ئاسایشی نەتەوەیی و کەمکردنەوەی مەترسییەکانی پەرەسەندنی ئیسلامی رادیکاڵ لە ئەورووپایە. هاوکات لە ئاستێکیشدا دەیانەوێ لە پرۆسەی سەرلە نوێ بنیادنانەوەی سووریا لە داهاتوودا بەشدار بن.\nرەوشی ئامریکا هێندێک جیاوازترە. ئامریکا گەیشتۆتە ئەو قەناعەتەی کە تەنها کاتێک دەتوانێت سوودی پێویست لە رێککەوتننامەی ناوکی لە گەڵ ئێران ببات کە لە هەرێمەکەدا چەشنێک لە ئیستقرار لە ئارادا هەبێت. هاوکات هەمان کرانەوەی ئابووریی لیبراڵ کە ئێران هەنگاوی بۆ هەڵهێناوەتەوە، لە نێو سووریاشدا پەرەپێبدات. پەیوەستبوونی سووریا بە ئابووری لیبراڵی گلۆبال، تەواوکەری ستراتیژی سازان لە گەڵ ئێرانە. ئەم دۆخە نوێیە بە لەبەرچاوگرتنی پێگەی ژێئۆپۆلیتیکی سووریا دەتوانێت بووژانەوەیەکی گرینگ و مەزن لە ئاستی ئابووریی خۆرهەڵاتی نێوەڕاست و کەرتی گواستنەوەی وزەدا بێنێتە ئاراوە.\nئامریکا و رووسیا گەیشتوونەتە ئەو قەناعەتە کە سەردەمی سەرکەوتنی لە سەداسەد و دەستەبەرکردنی بەرژەوەندی لە سەداسەد بەرسەر چووە. بارودۆخی هەنووکەیی و هاوسەنگیی هێز لە ئاستی هەرێمی و جیهانیدا لایەنەکان مەجبووری "شەراکەت لە بەرژەوەندییەکاندا" دەکات.\nرووسیا لە لایەن زۆربەی چاودێرانەوە وەک براوەی سەرەکی ناوزەد دەکرێت. رووسیا توانی بە قووڵکردنەوەی قەیرانی سووریا، پرسی ئۆکراین لە رۆژەڤی جیهان دەربخات و لە دەرئەنجامدا قەیرانی سووریا وەک کارتێک بۆ داسەپاندنی خۆی لە ئۆکراین بەکار بهێنێت. بەم هەنگاوە، جێگۆڕکەیەک لە رۆژەڤدا هاتە ئاراوە. ئەو کەناڵانەی کە جاران وەشانی راستەوخۆیان لە کیەڤ و دوورگەی کریمیا دەکرد، لێنزی کامێراکانیان بەرەو سووریا و شارەکانی حەڵەب و کۆبانی وەرسووڕاند. هاوکات بە هاتنی رووسیا بۆ نێو گەرمەی شەڕی سووریا، رووسیا وەک لایەنێکی سەرەکیی رەوشەکە دەرخرایە پێش. هاوکات توانی جارێکی تر وەک ئاکتۆرێکی ئاکتیڤی گۆڕەپانی خۆرهەهەڵاتی نێوەڕاست بێتەوە ناو کایەی سیاسی جیهانیەوە و هەڵەی قۆناخی شەڕی ئامریکا لە عێراق دووپات نەکاتەوە.\nکشانەوەی هێزەکانی رووسیا لە سووریا ئاماژەیەکە بە سەرکەوتنی لەشکەریی مۆسکۆ و لەناوبردنی مەترسیی رووخانی ئەسەد. هاوکات ئەم کشانەوەیە ئاماژەیەکیشە بە رێککەوتنی رووسیا و ئامریکا بۆ بووژاندنەوەی کەش و هەوای سیاسی و ئاساییکردنەوەی بارودۆخی سووریا. ئەمە دەبێتە گرەوی سەرکەوتنی دانوستاندنەکانی ژێنێڤی ٣ و هاوکات هێنانە ئارای کەشوهەوای گونجاو بۆ کاراکردنەوەی سیاسەت و دامودەزگاکانی حکوومەت. بە زمانێکی سادەتر؛ کشانەوەی رووسیا سەرەتای کۆتاییهێنان بە ئەو شەڕە بەربڵاوە و دەستپێکردنی قۆناخی چارەسەریی سیاسییە.\nبە بڕوای من، لە پەیمانی مونیخدا لە سەر داهاتووی قەوارەی سیاسیی سووریا بڕیار دراوە. هیچ گومانێک لەوەدا نیە کە سووریای داهاتوو دەبێت جیاواز بێت لە سووریای کۆن. واتە پێکهاتەیەکی نوێی سیاسی و ئابووری پێویستە بێتە ئاراوە، بۆ ئەوەی کە بتوانرێت چەشنێک لە تەعەهوودی سیاسیی هاوبەش لە نێوان پێکهاتە ئەتنیکی و ئایینیەکانی سووریادا و لە نێو یەک پێکهاتەی سیاسیی هاوبەشدا بێنێتە ئاراوە.\nئەوەی کە ئێستا دەردەکەوێت، رێککەوتنی هێزە نێودەوڵەتی و ناوچەییەکان لە سەر فیدراڵیزمە. هەر چەند گرینگە لێرە ئاماژە بەوە بکرێت کە ئێران و تورکیا لە سەر پێکهاتەی فیدراڵیزم بۆ سووریا خۆشحاڵ نین. بەڵام هێزە جیهانیەکان سەرقاڵی سازدانی گۆڕینی پارادیگمی سیاسی لە خۆرهەڵاتی نێوەڕاستن. گۆڕینی چەمکی کۆنی دەوڵەت- نەتەوەیەکی ناوەندگەرا بە تایبەتمەندیگەلی تێئۆکراتیک، خانەدانی یان ئۆلیگارشیک بۆ سیستمێکی نەرمتری سیاسی کە تێیدا نامەرکەزگەرایی بە بنەما وەرگیراوە. ئەمە بۆ وڵاتێکی وەک ئیسرائیل کە ئاکتۆرێکی گرینگی دراوسێی سووریایە زۆر گرینگە. تەنانەت ئیسرائیلیش دەوڵەتێکی ناوەندگەرای بەهێزی تەک ناسنامەی عەرەبی قەبووڵ ناکات و وەک مەترسی بۆ سەر خۆی دەبینێت. هەر بۆیە فیدرالیزم خاڵی هاوبەشی زۆربەی هێزەکانە. هاوکات سەرەتایەکیشە بۆ گۆڕان لە پێکهاتەی سیاسیی ئیران و تورکیاشدا. بەو پێیە، بە گۆڕان لە سووریا، ستارتی گۆڕینی چەمکی سیاسی لە هەرێمەکەدا لێدەدرێت. ئەو ستارتەی کە بڕیار وابوو بە گۆڕان لە عێراقدا بێتە ئاراوە، بەڵام هەر لە سەرەتاوە شکستی خوارد.\nکورد لە نێو ئەم ئەزمەیەدا\nکورد لە هەرێمەکەدا هەم خاوەن کۆمەڵێک ئاوانتاژ و هەم دێزئاوانتاژە. ئاوانتاژی کورد لەهەرێمەکەدا، لێهاتوویی لەشکەری و سیاسیی کوردە کە توانیویانە بە درێژایی قەیرانی سووریا، سیاسەتێکی ئەرێنی و سەرکەوتوو بەڕێوە بەرن و مەشرووعیەتی سیاسی و لەشکەری لە ئاستی نێودەوڵەتیدا دەستەبەر بکەن. دێزئاوانتاژی کوردان، هەبوونی ئەردۆغان وەک دوژمنێکی سوێندخواردووی کوردە کە هەموو هەوڵ و کارتەکانی بۆ فەشەلهێنانی کورد لە سووریادا بەکار دەهێنێت و هاوکات هاوڕابوونی تورکیا و ئێرانە لەمەڕ داهاتووی سیستمی فیدراڵی سووریا. ئێران هەتا ئەمڕۆکە پراگماتیزمێکی زۆری لە خۆی نیشانداوە و لەو بڕوایەشدامە کە لە داهاتوویەکی کورتدا خۆی لە گەڵ پرسی فێدراڵیزم بگونجێنێت. دێزئاوانتاژی هەبوونی ناکۆکی نێوخۆیی لە نێوان هێزە سیاسیەکانی کوردستان بە گشتی و هاوپەیمانێتی پارتی دیموکراتی کوردستان لەگەل دەوڵەتەکەی ئەردۆغان، خاڵێکیتری دێزئاوانتاژی کوردە. ئەم خاڵە، کورد رووبەڕووی بەرەیەکی شەڕ دەکاتەوە کە هەم لایەنی نێوخۆیی هەیە و هەم لایەن دەرەکی.\nبەڵام ئەوەی کە لە کۆتاییدا گرینگە، سەرکەتنی ئەجێندای سیاسی کورد لە سووریایە. واتە پێداگری لە سەر دامەزراندنی پێگەیەکی سیاسی بۆ کورد. وەک ئەوەی دیارە، ئەم پێگەیە لە ژێر کۆمەڵێک زەختی ناوچەیی و جیهانیدا ساز دەبێت. هەر بۆیە ئەمە گرینگە کە کورد لەسەر کۆمەڵێک ناو و دەستەواژە بۆ ناوزەدکردنی ئەو پێگە فیدراڵییە، هەستیارییەکی زۆر لە خۆی نیشان نەدات. ئەوەی کە گرینگە خودی پێکهاتەکە و قازانجکردنی پێگەیەکی سیاسی و حقوقی لە نێو سووریادایە کە هەڵگری دانپێدانانی ناوچەیی و نێودەوڵەتییە. هەر بۆیە پرسی ئەوەی کە ناوی ئەو سیستمە هەرێمی فیدراڵی رۆژئاوا دەبێت یان هەرێمی فیدراڵی باکووری سوریا زۆر کێشە نیە. پێویستە کێشەی سەرەکیی کورد لەم قۆناخەدا چەسپاندنی بەرژەوەندییەکانی و بەشداربوون لە گەڵ ئەم رێککەوتنانە بێت کە لە ئاستی جیهانی و ناوچەییدا هاتوونەتە ئاراوە. خاڵی دووهەمیش گرینگ کە پێویستە کورد زیاتری کار لەسەر بکات، ئەویش پێداگری کردن لەسەر دیموکراسی و دیموکراتیزەکردنی عەقڵیەتی سیاسیی.\nمافی چارەی خۆنووسین: بێ مانا وەک فێدراڵیزیم\nپێنج‌شەمە ۲۷رەشەمە۱۳۹۴/ ۱۱:۳۳\nدوایین هەناسەکانی عوسمانی و دوایین پەلەقاژەی ئەردۆغان\nهەینی ۳۰رێبەندان۱۳۹۴/ ۴:۷\nئێعدام، لایەنە سیاسییەکان و بەرەنگاری\nچوارشەممە ۱۱گەلاوێژ۱۳۹۴/ ۱:۹\nئێعدام، ڕێفۆرم و کوردایەتی\nشەممە ۷گەلاوێژ۱۳۹۴/ ۱۳:۸\nلەم دەڤەرەی ئێمە چی ڕوو دەدا\n10:43 Saturday 01 8 2015


Home›هەواڵ›کوردستان›سەبارەت بە رەوشی کۆرۆنا, پارێزگای هەولێر حەوت بڕیاری نوێ دەردەکات\nپارێزگای هەولێر چەند بڕیارێکی لەبارەى سوککردنی ڕێکارەکانی خۆپارێزی لە نەخۆشی کۆرۆنا دەرکرد، لە ئەمڕۆوە مزگەوتەکان بە ڕێکارێکی تایبەت دەکرێنەوە و هەر کەسێک لە ماڵەوە بێتە دەرەوە و دەمامک بەکارنەهێنێت سزا دەدرێت.\nبڕیارەکانی پارێزگای هەولێر:\n1- نوێژی هەینی لەمزگەوتەکانی سنووری پارێزگای هەولێر ڕێگە پێدراوە، بەپێی ڕێنماییە تەندروستییەکان و ڕێکارەکانی خۆپارێزی و ئەو مەرجانەی خوارەوە:-\n1- نوێژخوێن دەبێت دەمامک و دەستکێشی پێبێت.\n2-نێوانی نوێژخوێنان نابێت لە مەتر و نیوێک کەمتربێت.\n3-قەدەغەکردنی شوێنێی هەڵگرتنی دەستنوێژ لەمزگەوت.\n4- نوێژخوێن بەرماڵی خۆی ببات بۆ نوێژکردن و لەماڵەوە دەستنوێژهەڵبگرێت.\n2- سەرجەم دوکان و بازاڕ و مۆڵ و تەواوی ئەو شوێنانەی بۆ خزمەتی هاوڵاتییان کراوەن، دەبێت ڕێنماییە تەندروستییەکان و ڕێکارەکانی خۆپارێزی جێبەجێبکەن و ڕێگەنەدەن هیچ کەسێک بەبێ بەستانی (دەمامک) بچێتە ژوورەوە، هەروەها خۆشیان (دەمامک) ببەستن، بەپێچەوانەوە ڕێکاری یاساییان بەرامبەر دەگیرێتەبەر.\n3- چێشتخانە، کافتریا، شوێنە گەشتیارییەکان، دەبێت پابەندی ڕێنماییە تەندروستییەکان و ڕێکارەکانی خۆپارێزی و بەستانی (دەمامک) و سەرجەم ئەو مەرج و ڕێنماییانەبن کە شارەوانییەکان و دەستەی گەشت و گوزار بۆیانی دیاریکردووە، بەپێچەوانەوە ڕێکاری یاساییان بەرامبەر دەگیرێتەبەر.\n4- شۆفێری ئۆتۆمبێلەکانی (تایبەت، بارهەڵگر، کرێ) دەبێت پابەندی ڕێناماییە تەندروستییەکان و ڕێکارەکانی خۆپارێزیبن و لەکاتی هەبوونی سەرنشین لەگەڵیان پێویستە شوفێر و سەرنشین (دەمامک) ببەستن، هەر کەسێک سەرپێچی بکات، بەپێی بڕیاری بەیانی ژمارە(48)ی ساڵی 2020ی وەزارەتی ناوخۆی حکومەتی هەرێمی کوردستان، شۆفێر ڕووبەڕووی ڕێکاری یاسایی دەبێتەوە.\n5- پێویستە هاووڵاتییانی سنووری پارێزگای هەولێر، بەڕەچاووکردنی ڕێکارەکانی خۆپارێزی (دەمامک) بەکاربهێنن و مەودای نێوانیان لە مەترونیوێک کەمترنەبێت، هەرکەسێک لەدەرەوەی ماڵی خۆی بەبێ (دەمامک) ببینرێت بەپێی بڕیاری بەیانی ژمارە(48)ی ساڵی 2020ی وەزارەتی ناوخۆی حکومەتی هەرێمی کوردستان، ڕووبەڕووی ڕێکاری یاسایی دەبێتەوە.\n6-ئەو شوێنانە بەداخراوی دەمێنەوە و ڕێگەپێدراونین:-\n1- پرسەدانان لە (هۆڵ-ماڵ-ژێرخێوەت) و مەراسیمی سەرقەبران.\n2- هۆڵه‌كانی ئاهه‌نگ گێران و هۆڵه‌كانی بووك گواستنه‌وه.\n7- هاتووچۆ لە نێوان پارێزگای هه‌ولێر له‌گه‌ڵ پارێزگاكانی دیكه‌ی هه‌رێمی كوردستان و عێراق کراوە دەبێت بۆ حاڵەتی پێویست، بەڵام لە ئێستادا هاتنی گروپی گەشتیاری بەکۆمەڵ بەداخراوی دەمێنێتەوە و ڕێگە پێدراو نییە.\nژنێك بە تەنیا كولێرە بەتەنورێك دەكاتەوە و دەڵێت “جیاوازی نابینم لە نێوان ...


لەم كاتانەدا داوای لێبوردن لە منداڵەكەت بكە ئەژین ئازاد وێنەیەكی جیاوازی خۆی و شارای بڵاوكردەوە جگەرە كێشان توشی ئەم نەخۆشیانەت دەكات له كاتی ئه‌نجامدانی سێكسدا ئه‌م چوار كاره مه‌كه\nوێستگه نیوز – سێكسكردن یه‌كێكه له‌و چالاكییانه‌ی مه‌ترسییه‌كی زۆری هه‌یه و گه‌ر به‌شێوه‌یه‌كی ته‌ندروست ئه‌نجام نه‌درێت ره‌نگه ببێته هۆی نه‌خۆشی و چه‌ندین كێشه دروست بكات.\nته‌ركیز خستنه سه‌ر جووتبوون، چێژی سێكسكردن له‌ده‌ست ده‌دات و ره‌نگه زیان به ته‌ندروستی سێكسیت بگه‌یه‌نێت چونكه كه‌شێكی نیگه‌رانی دروست ده‌كات. وه‌ك ستیفن سنایده‌ر كه چاره‌سه‌ركاری سێكسیه له شاری نیویۆرك و دكتۆرای له بواری پزیشكی هه‌یه ده‌ڵێت: "هه‌ندێك كات گه‌یشتن به ترۆپكی چێژوه‌رگرتن پێویستی به كات و ته‌ركیز كردن هه‌یه، په‌له‌كردن و هاندانی به‌رده‌وام ره‌نگه كاره‌كه قورس بكات و سێكسكردنه‌كه خۆشییه‌كه‌ی له‌ده‌ست بدات".\nسه‌رچاوه: msn ئه‌م بابه‌ته 34218


Aras Welcomes you: پەندێک لە منەوە\nپەندێک لە منەوە\nزۆرن ئەوانەی ئەمڕۆ لە پارچەکانی تری کوردستانەوە و لە وڵاتانی ترەوە ڕوو لە باشوور دەکەن، بۆ ژیان و گوزەران. زۆریشن لەوانەی کە دەستخەڕۆی ئەو کەسانە بوون بۆ کاسپی دێن و لە پڕا ون دەبن یا قوڵبر دەردەچن. ئەم پەندە لەوەوە دروست بووە و لەسەر نالەبارەکانیانە. هەروەها وانەیەکی باشە کە هەموو کەسێک بە یەک چاو تەماشا نەکرێت و خراپەکار لە باشەکاندا جیا بکرێتەوە، ڕەش و سپی پێکەوە نەسووتێنن.\nکە سنووری تێپەڕ کرد:\nخەڵکی ئێرە نیم، غەریب و بێکەس\nهەر کارێک هەبێ خزمەت دەکەم و بەس\nڕۆڵەیەکی کورد، ئازادیم دەوێ\nباشوورمان هەبێ، دڵمان ناسرەوێ\nخەریکی عیلم و داهێنان دەبم\nئێرە وڵاتمە و پێشمەرگەی دەبم\nخراپەکاری، درۆ و گەندەڵی\nخوا پەنامان با لە دەردەسەری\nتا مۆری نیشتەجێبوونی وەرگرت:\nگرێبەستێک بێ یا وەرەقەی کار\nبمدەنێ توخوا ئەبمە فیداکار\nشوقە و خانووشم ناوێ ڕۆحەکەم\nمەترێ شوێنم بێ، شەو بەڕێ دەکەم\nپاش ئەوەی مۆری مانەوەی وەرگرت:\nئەو ئیشە ناکەم، خۆم دانا و زانام\nکۆمپانیا هەیە ئەنێرێ بەدوام\nلە وڵاتی خۆما کۆمپانیام هەبوو\nسەد کەس بە دەورما ئەهات و ئەچوو\nپارەکەی ئێرە هیچ خێری نیە\nیان بۆ کەبابە یا سایەق تەکسیە\nکە بەسەر تاوان و هەڵەوە دەگیرێت:\nخەتای ئێوە بوو، گەندەڵتان کردم\nفێری خراپە و درۆتان کردم\nمن بابایەکی زانا و هەژاربووم\nبەدوای ژیانی ئارامی خۆش بووم\nئێوە دزیتان هەر لە یەک دەکرد\nمنیش بەشی خۆم تیادا حساب کرد\nخۆتان ناکۆکن گوناهم چیە\nبەرۆکم بەردەن تاوانم نیە\nلێیدا ڕۆیشتەوە بە کۆڵێک دۆلار\nخاوەنماڵ کۆت بوو، ڕەنجی بە خەسار\nپێشینان دەڵێ شەرعی مار بە دار\nسەرێک هەڵبرە دیارە سەگی هار\nچاکەیەکت کرد لەگەڵ ناپیاوا\nخۆتی لێ دوورخە ئەتدا بە ئاوا\nڕەنجێک کە داوتە، تازە لەدەست ڕۆی\nخەمێک بۆ ئەمڕۆ و سبەینێت بخۆی\nمتمانە و بەڵگە مەدە بە گشتیان\nدرۆزان هەیە بێشەرم، بێ ویژدان\nکاتێک کە زانیت کێشە و پارەیە\nدەرگاکەی داخە و با هەوای نەیە\nجامەکەی دەستت ژەهری تیا هەبوو\nبردتە سەر لێوت پەشیمانی چوو\nنەتزانی جارێک، تۆببەیەک بکە\nمەیکە بە دووجار، سەرت بەرزکە\nبێگانە و زانای دوورە وڵاتان\nبۆ پارە نەبێ چی دەکەن لاتان؟\nشەیتانیش عەقڵ و زیرەکی هەیە\nنەفرەت لێکراوە و شەڕە و لاڕێیە\nدەرسێک وەرگرە لە پێشینانت\nتەوەلا مەبە بە بە برینەکانت\nلەشێک زیندوو بێ نوێ دەبێتەوە\nهۆش و بیرت بێ قەت نایەتەوە\nTags: ڕووداو , فەرهەنگ , فێرکردن , کلتوور , لێدوان و بۆچوون , هۆنراوە


ته‌ندروستی | Rojana.Net\nGMT+3 07:41 PM\nPosted By: هێمن ئه‌حمه‌دPosted date: كانونی یه‌كه‌م 24, 2017 In: ته‌ندروستیNo Comments\nیه‌كێك له كێشه گه‌وره‌كان به تایبه‌تی له وه‌رزی زستان كه تووشی خه‌ڵكانێك ده‌بێ بریتیه له زۆر خواردن و ئاره‌زووی زۆری بۆ خواردن ، بۆیه له خواره‌وه هه‌ندێ ڕێگا ئاماژه پێ ده‌كه‌ین بۆ...\tRead more\nئه‌گه‌ر ده‌ته‌وێ زه‌ڵاته یان گیراوه‌یه‌ك له میوه یاخوت سه‌وزه ئاماده بكه‌ی ، ئه‌وا با سپێناخ یه‌كێك بێ له ناو ئه‌م خواردن و خواردنانه ،چونكه سپێناخ ده‌وڵه‌مه‌نده به پێكهاته و ڤیتام...\tRead more\nهه‌نجیر ژماره‌یه‌كی زۆر له پێكهاته و ڤیتامینه جۆربه جۆره‌كانی تێدایه كه چارسه‌ره بۆ زۆرێك له نه‌خۆشیه‌كان . هه‌نجیر پێكهاته‌ی پۆتاسیۆمی زۆری تێدایه كه ڕێژه‌ی ئه‌نسۆلین له خوێن كه...\tRead more\nPosted By: هێمن ئه‌حمه‌دPosted date: كانونی یه‌كه‌م 18, 2017 In: ته‌ندروستیNo Comments\nهه‌وكردنی له‌وزه‌تێن یه‌كێكه له نه‌خۆشیه دیاره‌كان له نێوان خه‌ڵكی ئه‌ویش به‌هۆی ئه‌وه‌ی نه‌خۆشیه‌كی گواستراوه‌یه‌و له ڕێگای ڤایرۆسه‌وه ده‌گوازرێته‌وه له كه‌سێكه‌وه بۆ كه‌سێكی تر ....\tRead more\nپسپۆڕان له ئیتاڵیا گه‌یشتونه‌ته ئه‌و بیرۆكه‌ی كه ده‌توانی خۆت بپارێزی له شه‌ش جۆری شێرپه‌نجه ته‌نها له ڕێگای خواردنی سێو ، ئه‌مه‌ش به گوێره‌ی لێكۆڵینه‌وه‌یه‌ك كه له زانكۆی بیرۆجیا ئ...\tRead more\nPosted By: هێمن ئه‌حمه‌دPosted date: كانونی یه‌كه‌م 17, 2017 In: ته‌ندروستیNo Comments\nنیسك یه‌كێكه له‌و خواردنانه‌ی كه سوودێكی یه‌كجار زۆری بۆ ته‌ندروستی هه‌یه و پێویسته ببێته یه‌كێك له خواردنه سه‌ره‌كیه‌كان . هه‌ندێ له سووده‌كانی نیسك بریتیه له : _كار ده‌كات بۆ نه...\tRead more\nله‌گه‌ڵ ئه‌وه‌ی له ئێستادا چه‌ندین جۆر ده‌رمان و پێكهاته‌ی جیاواز هه‌ن كه یارمه‌تی قژ ده‌ده‌ن بۆ گه‌شه و زیادبوونی ، به‌ڵام هیچیان ناگه‌ن به جۆری ئه‌و خواردنه سرووشتیانه كه پرن له ڤی...\tRead more\nهه‌ست كردن به هه‌ڵچوونی گه‌ده یاخوت غازات یان هه‌لئاوسانی سك زۆر جار كێشه‌و ناخۆشی بۆ خاوه‌نه‌كه‌ی دروست ده‌كات. له خواره‌وه ئه‌و چوار هۆكاره ئاماژه پێ ده‌كه‌ین كه ده‌بنه هۆی ئاوسانی...\tRead more\n1-ئه‌گه‌ر ده‌ته‌وێ ڕوخسارێكی توندو ته‌ندروستت هه‌بێ ئه‌وا تێكه‌ڵه‌ی دوو كه‌وچك له هه‌نگوین و دوو كه‌وچك له قاوه له روخسارت بده . 2-بۆ نه‌هێشتنی كاریگه‌ری زیبكه‌ی گه‌نجی تێكه‌ڵه‌ی 2 كه‌و...\tRead more\nئامۆژگاری بۆ سه‌لامه‌تی مێشك\nPosted By: هێمن ئه‌حمه‌دPosted date: كانونی یه‌كه‌م 14, 2017 In: ته‌ندروستیNo Comments\n1-به‌كارهێنانی گوێی چه‌پ بۆ وه‌ڵامدانه‌وه‌ی ته‌له‌فۆن و په‌یوه‌ندیه‌كان . 2-له ڕۆژێكدا دوور جار قاوه مه‌خۆره‌وه . 3-حه‌بی چاره‌سه‌ر له‌گه‌ڵ ئاوی سارد مه‌خۆره‌وه . 4- ڕێژه‌یه‌كی زۆری ئاو...\tRead more